ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2016 թվականի նոյեմբերի 1-ի թիվ 132 որոշման

**ՓՈՓՈԽՈՒԹՅՈՒՆՆԵՐ**

Մաքսային միության հանձնաժողովի որոշումներում կատարվող

1. Մաքսային միության հանձնաժողովի 2010 թվականի հոկտեմբերի 14-ի թիվ 422 որոշմամբ հաստատված՝ «Տրանսպորտային միջոցի մաքսային հայտարարագրի լրացման կարգի մասին» հրահանգում՝

ա) 6-րդ կետում «ներկայացվում է [համապատասխանաբար ժամանակավոր ներմուծվող կամ ժամանակավոր արտահանվող ՄՓՏՄ-ների հայտարարագրման ժամանակ] ներկայացված ՏՄՄՀ-ը» բառերը փոխարինել «թույլատրվում է ներկայացնել [համապատասխանաբար ժամանակավոր ներմուծվող կամ ժամանակավոր արտահանվող ՄՓՏՄ-ների հայտարարագրման ժամանակ] ներկայացված ՏՄՄՀ-ն» բառերով.

բ) 8-րդ կետի առաջին պարբերությունը «երկու օրինակից» բառերից հետո լրացնել «(եթե այլ բան սահմանված չէ Եվրասիական տնտեսական միության իրավունքը կազմող՝ մաքսային իրավահարաբերությունները կարգավորող միջազգային պայմանագրերով եւ ակտերով)» բառերով.

գ) 9-րդ կետի չորրորդ պարբերությունը լրացնել «, ինչպես նաեւ մաքսային տարածք որպես ՄՓՏՄ-ներ այն բեռնարկղերի ժամանակավոր ներմուծման ժամանակ, որոնք գրանցված են Եվրասիական տնտեսական միության անդամ չհանդիսացող պետության տարածքում, մաքսային տարածք են ժամանել ջրային տրանսպորտով եւ մաքսային տարածքով փոխադրվում են (այդ թվում՝ Եվրասիական տնտեսական միության անդամ չհանդիսացող պետության տարածքով) այլ տեսակի տրանսպորտով՝ դրանցում գտնվող ապրանքները մաքսային տարածքում վերջնական ստացողին առաքելու համար» բառերով,

դ) 10-րդ կետի տասնվեցերորդ պարբերությունը շարադրել հետեւյալ խմբագրությամբ՝

«Եթե ՏՄՄՀ-ն ներկայացվում է սույն Հրահանգի 6-րդ կետին համապատասխան, ապա գրանցման համարը դրվում է այդ ՏՄՄՀ-ին ավելի վաղ տրված գրանցման համարից հետո՝ «/» բաժանիչ նշանով։»։

2. Մաքսային միության հանձնաժողովի 2010 թվականի նոյեմբերի 18-ի թիվ 511 որոշմամբ հաստատված՝ «Ժամանակավոր ներմուծվող եւ ժամանակավոր արտահանվող միջազգային փոխադրման տրանսպորտային միջոցների նկատմամբ առանձին մաքսային գործառնությունների իրականացման կարգի մասին» հրահանգում՝

ա) տեքստում համապատասխան թվով եւ հոլովով «Մաքսային միության անդամ պետություն» բառերը փոխարինել համապատասխան թվով եւ հոլովով «անդամ պետություն» բառերով, համապատասխան հոլովով «Մաքսային միության մաքսային տարածք» բառերը փոխարինել համապատասխան հոլովով «Միության մաքսային տարածք» բառերով,

բ) 1-ին կետը «(այսուհետ՝ ՄՓՏՄ)» բառերից հետո լրացնել «(այդ թվում՝ այդ ՄՓՏՄ-ներով Եվրասիական տնտեսական միության (այսուհետ՝ Միություն) անդամ չհանդիսացող պետության տարածքով բեռների փոխադրման դեպքում» բառերով.

գ) 2-րդ կետում՝

առաջին պարբերությունում «Մաքսային միության անդամ պետությունները» բառերը փոխարինել «Միության անդամ պետությունները (այսուհետ՝ անդամ պետություններ)» բառերով.

երրորդ պարբերությունից «միասնական» բառը հանել.

դ) 7-րդ կետում՝

չորրորդ պարբերությունից հետո լրացնել հետեւյալ բովանդակությամբ պարբերություն՝

«Միության մաքսային տարածքի սահմաններից դուրս սկիզբ առնող եւ Միության մաքսային տարածքում ավարտվող երթուղին հաստատող փաստաթղթերը՝ այն բեռնարկղերի վերաբերյալ, որոնք գրանցված են Միության անդամ չհանդիսացող պետության տարածքում, Միության մաքսային տարածք են ժամանել ջրային տրանսպորտով եւ Միության մաքսային տարածքով փոխադրվում են (այդ թվում՝ Միության անդամ չհանդիսացող պետության տարածքով) այլ տեսակի տրանսպորտով՝ դրանցում գտնվող ապրանքները Միության մաքսային տարածքում վերջնական ստացողին առաքելու համար (այսուհետ՝ ջրային տրանսպորտով ժամանած օտարերկրյա բեռնարկղեր)։».

վեցերորդ պարբերությունը լրացնել «(այն դեպքում, եթե այդ փաստաթղթի տրման օրվանից 14 օրացուցային օրից քիչ է անցել)» բառերով.

ե) 10-րդ կետում՝

առաջին պարբերությունում «բացառությամբ դեպքերի, երբ ՏՄՄՀ-ն ներկայացվում է վկայագրի ձեւով։» բառերը փոխարինել «բացառությամբ հետեւյալ դեպքերի.» բառերով,

առաջին պարբերությունից հետո լրացնել հետեւյալ բովանդակությամբ պարբերություններ՝

«ՏՄՄՀ-ի ներկայացումը վկայագրի ձեւով.

ջրային տրանսպորտով ժամանած օտարերկրյա բեռնարկղերի ժամանակավոր ներմուծումը Միության մաքսային տարածք եւ հետադարձ արտահանումն այդ տարածքից։»

զ) 11-րդ կետը լրացնել հետեւյալ բովանդակությամբ պարբերությամբ՝

«Ջրային տրանսպորտով ժամանած օտարերկրյա բեռնարկղերի՝ Միության անդամ չհանդիսացող պետության տարածքով Միության մաքսային տարածք որպես ՄՓՏՄ-ներ ժամանակավոր ներմուծման դեպքում՝ այդ բեռնարկղերում գտնվող ապրանքները Միության մաքսային տարածքում վերջնական ստացողին առաքելու համար, եւ դրանց՝ Միության մաքսային տարածքից որպես ՏՄՄՀ-ներ հետագա հետադարձ արտահանման դեպքում թույլատրվում է օգտագործել այն ՏՄՄՀ-ն, որը ներկայացվել է այդպիսի ժամանակավոր ներմուծման շրջանակներում, ջրային տրանսպորտով ժամանած այդ օտարերկրյա բեռնարկղերի՝ որպես ՄՓՏՄ-ներ մաքսային հայտարարագրման ժամանակ։».

է) 12-րդ կետի 4-րդ ենթակետում՝

առաջին պարբերությունը «ՏՄՄՀ-ում դնելով [հետեւյալը]» բառերից հետո լրացնել «(բացառությամբ սույն ենթակետի հինգերորդից յոթերորդ պարբերություններում նշված դեպքերի)».

լրացնել հետեւյալ բովանդակությամբ պարբերություններ՝

«Միության անդամ չհանդիսացող պետության տարածքով, Միության մաքսային տարածքով տեղափոխված՝ ջրային տրանսպորտով ժամանած օտարերկրյա բեռնարկղերի՝ Միության մաքսային տարածք որպես ՄՓՏՄ-ներ ժամանակավոր ներմուծման դեպքում այդ ՄՓՏՄ-ների ժամանակավոր ներմուծման ձեւակերպումը ՏՄՄՀ-ի ստուգման արդյունքներով իրականացվում է.

փոխադրողի ստանդարտ փաստաթղթերը որպես ՏՄՄՀ օգտագործելու դեպքում՝ սույն Հրահանգի 5-րդ կետով նախատեսված համապատասխան փաստաթղթում (այդ ՏՄՄՀ-ին ավելի վաղ տրված գրանցման համարից հետո՝ նոր տողից) նշելով ՏՄՄՀ-ի գրանցման համարը, որի կառուցվածքը սահմանված է ՄՄՀ-ի թիվ 422 որոշմամբ հաստատված «Տրանսպորտային միջոցի մաքսային հայտարարագրի լրացման կարգի մասին» հրահանգի 10-րդ կետում, ՄՓՏՄ-ի ժամանակավոր ներմուծման ժամկետի ավարտի ամսաթիվը՝ «Ժամանակավոր ներմուծման ժամկետը՝ ՕՕ/ԱԱ/ՏՏՏՏ [ՕՐ/ԱՄԻՍ/ՏԱՐԻ]» գրառումը կատարելու միջոցով.

ՄՄՀ-ի թիվ 422 որոշմամբ հաստատված՝ տրանսպորտային միջոցի մաքսային հայտարարագրի ձեւը որպես ՏՄՄՀ օգտագործելու դեպքում՝ այդ ՏՄՄՀ-ին ավելի վաղ տրված գրանցման համարից հետո՝ «/» բաժանիչ նշանով դնելով ՏՄՄՀ-ի գրանցման համարը՝ Ա վանդակը լրացնելու միջոցով։».

ը) 15-րդ կետում՝

«ՄՓՏՄ-ի ժամանակավոր արտահանումը [ավարտելու դեպքում]։» բառերը փոխարինել «ՄՓՏՄ-ի ժամանակավոր արտահանումը [ավարտելու դեպքում]՝ բացառությամբ հետեւյալ դեպքերի՝» բառերով.

լրացնել հետեւյալ բովանդակությամբ պարբերություններ՝

«ՏՄՄՀ-ն վկայագրի ձեւով ներկայացնելը.

ջրային տրանսպորտով ժամանած օտարերկրյա բեռնարկղերի ժամանակավոր ներմուծումը Միության մաքսային տարածք եւ հետադարձ արտահանումն այդ տարածքից։».

թ) լրացնել հետեւյալ բովանդակությամբ 151 կետ՝

«151. Ջրային տրանսպորտով ժամանած օտարերկրյա բեռնարկղերի՝ Միության մաքսային տարածք ժամանակավոր ներմուծման եւ այդպիսի ժամանակավոր ներմուծման շրջանակներում Միության անդամ չհանդիսացող պետության տարածքով՝ Միության մաքսային տարածքով այդ բեռնարկղերի տեղափոխման դեպքում՝ դրանցում գտնվող ապրանքները Միության մաքսային տարածքում վերջնական ստացողին առաքելու համար, եւ այդ բեռնարկղերի՝ որպես ՄՓՏՄ-ներ մաքսային հայտարարագրման հետ կապված մաքսային գործառնություններ կատարելու դեպքում հայտարարատուն մաքսային մարմին է ներկայացնում ՏՄՄՀ (մեկ օրինակից), որը մաքսային մարմինը հայտարարատուին է վերադարձնում մաքսային հայտարարագրման հետ կապված մաքսային գործառնությունները կատարելուց եւ հայտարարագրվող ՄՓՏՄ-ների նկատմամբ մաքսային հսկողություն իրականացնելուց հետո։».

ժ) 162-րդ կետի երրորդ պարբերության մեջ «Մաքսային միության մաքսային սահմանը» բառերը փոխարինել «Միության մաքսային սահմանը» բառերով.

ժա) 28-րդ կետի 3-րդ ենթակետում՝

երրորդ պարբերությունում «Բ վանդակը» բառերը փոխարինել «Գ վանդակը» բառերով.

չորրորդ պարբերությունից «Մաքսային միության մաքսային տարածք ժամանակավոր ներմուծված ՄՓՏՄ-ի արտահանման կամ այդ տարածքից ժամանակավոր արտահանված ՄՓՏՄ-ի ներմուծման դեպքում» բառերը հանել.

ժբ) 32-րդ կետում՝

առաջին պարբերությունում «Մաքսային միության մաքսային օրենսդրության» բառերը փոխարինել «Միության իրավունքի մաս կազմող՝ մաքսային իրավահարաբերությունները կարգավորող միջազգային պայմանագրերի եւ ակտերի» բառերով.

լրացնել հետեւյալ բովանդակությամբ պարբերություն՝

«Նախքան ջրային տրանսպորտով ժամանած այն օտարերկրյա բեռնարկղերի ժամանակավոր ներմուծման կամ արտահանման նկատմամբ տեղեկատվական տեխնոլոգիաների կիրառմամբ հսկողություն իրականացնելու հնարավորությունն ապահովելը, որոնք, այդպիսի ժամանակավոր ներմուծման շրջանակներում Միության անդամ չհանդիսացող պետության տարածքով անցնելով, Միության մաքսային տարածքով տեղափոխվում են՝ դրանցում գտնվող ապրանքները Միության մաքսային տարածքում վերջնական ստացողին առաքելու համար, մաքսային մարմինն անհրաժեշտության դեպքում ստեղծում է ՏՄՄՀ-ի պատճենը՝ մաքսային մարմնի գործերում պահելու համար։»։

—————